L 66/16 Den Europæiske Unions Tidende 11.3.2015 KOMMISSIONENS GENNEMFØRELSESAFGØRELSE (EU) 2015/398 af 13. februar 2015 om ændring af beslutning 2008/185/EF for så vidt angår optagelse af Ungarn på listen over medlemsstater eller regioner deraf, der er frie for Aujeszkys sygdom (meddelt under nummer C(2015) 718) (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin ()), særlig artikel 9, stk. 2, og artikel 10, stk. 2, og ud fra følgende betragtninger: (1) — Ved direktiv 64/432/EØF er der fastsat bestemmelser om samhandelen i Unionen med kvæg og svin. I direktivets artikel 9 er der fastsat kriterier for godkendelse af obligatoriske nationale programmer for bekæmpelse af visse smitsomme sygdomme, herunder Aujeszkys sygdom. I henhold til direktivets artikel 10 skal en medlemsstat, der mener at være helt eller delvis fri for sådanne sygdomme, herunder Aujeszkys sygdom, forelægge Kommissionen behørigt bevismateriale herfor. (2) — Ved Kommissionens beslutning 2008/185/EF (?) fastsættes der supplerende garantier vedrørende flytning af svin mellem medlemsstaterne. Disse garantier har betydning for klassifikationen af medlemsstaternes status for så vidt angår Aujeszkys sygdom. (3) — Bilag I til beslutning 2008/185/EF indeholder en liste over medlemsstater eller regioner deraf, der er frie for Aujeszkys sygdom, og hvor vaccination er forbudt. Bilag II til beslutningen indeholder en liste over medlemsstater eller regioner deraf, hvor der er iværksat godkendte nationale programmer for udryddelse af Aujeszkys sygdom. (4) — Ungarn er opført på listen i bilag II til beslutning 2008/185/EF som en medlemsstat eller region deraf, hvor der er iværksat godkendte nationale programmer for udryddelse af Aujeszkys sygdom. (5) — Ungarn har nu forelagt dokumentation til støtte for sin ansøgning om at blive erklæret fri for Aujeszkys sygdom. (6) — Baseret på en vurdering af den baggrundsdokumentation, som Ungarn har forelagt, bør Ungarn ikke længere være opført på listen i bilag II til beslutning 2008/185/EF, men i stedet på listen i bilag I til samme beslutning. (7) — Beslutning 2008/185/EF bør derfor ændres i overensstemmelse hermed. (8) — Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder — VEDTAGET DENNE AFGØRELSE: Artikel 1 Bilag I og II til beslutning 2008/185/EF erstattes af teksten i bilaget til nærværende afgørelse. (') EFT 121 af 29.7.1964, s. 1977/64. (?) Kommissionens beslutning 2008/185/EF af 21. februar 2008 om supplerende garantier med hensyn til Aujeszkys sygdom i medlemssta- ternes samhandel med svin og om kriterier for de oplysninger, der skal gives om sygdommen (EUT L 59 af 4.3.2008, s. 19).